Diari Oficial de la Generalitat Valenciana


Sumari del DOGV 4251, del 17-05-2002 (2002/5199)

RESOLUCIÓ de 13 de maig de 2002, de la Direcció General de Centres Docents, per la qual s'establix en l'Institut d'Educació Secundària Tirant lo Blanc de Torrent la prioritat per a l'admissió de l'alumnat que compagine les ensenyances de règim general amb les ensenyances musicals reglades.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4251

Data del DOGV
:   17-05-2002

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2002/5199


Data del document
:   13-05-2002

Organisme emissor
:   Conselleria de Cultura i Educació

Tipus de document
:   Resolució

Anàlisi jurídica

 Descriptors 

:   * Torrent
    * ensenyament secundari

RESOLUCIÓ de 13 de maig de 2002, de la Direcció General de Centres Docents, per la qual s'establix en l'Institut d'Educació Secundària Tirant lo Blanc de Torrent la prioritat per a l'admissió de l'alumnat que compagine les ensenyances de règim general amb les ensenyances musicals reglades. [2002/5199]
  
La disposició addicional tercera, punt 4, de la Llei Orgànica 9/1995, de 2 de novembre, de la participació, l'avaluació i el govern dels centres docents establix que l'alumnat que curse simultàniament ensenyances reglades de música i ensenyances de règim general tindrà prioritat per a l'admissió en els centres que impartisquen les citades ensenyances de règim general que l'administració educativa determine.
  
Així mateix, el Decret 27/1998, de 10 de març, del Govern Valencià, modificat pel Decret 87/2001, de 24 d'abril, que regula l'admissió de l'alumnat en els centres sostinguts amb fons públics, en l'article nové, apartats 6 i 8, establix i regula la citada prioritat, en els centres de règim general que determine la Conselleria de Cultura i Educació.
  
L'Orde de 3 d'abril de 1998, de la Conselleria de Cultura i Educació, modificada per l'Orde de 2 de maig del 2001, que regula el procediment d'admissió de l'alumnat en els centres de la Comunitat Valenciana sostinguts amb fons públics, en l'apartat 29.3 regula el procediment d'assignació de vacants segons el que determina l'article nové del Decret 27/1998, modificat pel Decret 87/2001. Així mateix, en l'apartat 39 de la citada orde s'establix que es podran constituir en centres ordinaris grups específics d'alumnes que cursen simultàniament ensenyances de música i ensenyances de règim general.
  
En conseqüència amb l'anteriorment exposat, per a afavorir la simultaneïtat dels estudis corresponents a les ensenyances de règim general amb les reglades de música, es fa necessari determinar els centres de règim general que comptaran amb una oferta de llocs escolars específica per a l'alumnat que simultàniament curse ensenyances de música en els corresponents conservatoris.
  
Per tot això, i en l'exercici de les facultats conferides per l'article 16 del Decret 111/2000, de 18 de juliol, del Govern Valencià, pel qual s'aprova el Reglament Orgànic i Funcional de la Conselleria de Cultura i Educació i la disposició final primera de l'Orde de 3 d'abril de 1998, modificada parcialment per l'Orde de 2 de maig del 2001, que regula l'admissió de l'alumnat en centres sostinguts amb fons públics, resolc:
  
Primer
  
L'alumnat que curse ensenyances de música en el Conservatori Professional de Música (codi 31649026) de Torrent, tindra prioritat per a cursar ensenyances en l'Institut d'Educació Secundària ?Tirant lo Blanc- (codi 36571259) de Torrent.
  
Segon
  
La prioritat s'aplicarà en el curs 2002/03 al tercer curs d'Educació Secundària Obligatòria i primer curs de Batxillerat en les modalitats que té implantades el centre.
  
Tercer
  
Per a exercir el dret de prioritat assenyalat, l'alumnat presentarà sol·licitud de plaça escolar en l'institut, utilitzant l'imprés que figura com a annex II, per a l'alumnat d'ESO, o l'annex III, per a batxillerat, en l'Orde de 3 d'abril de 1998, que regula l'admissió de l'alumnat en els centres sostinguts amb fons públics (DOGV de 8 d'abril).
  
Les sol·licituds es presentaran en el mateix període previst per a confirmar.
  
Quart
  
Una vegada adjudicades les places a l'alumnat propi del centre i al procedent dels centres adscrits que hagen confirmat plaça, les vacants que determine la Direcció Territorial de Cultura i Educació, seran assignades a l'alumnat d'ensenyances de música.
  
DISPOSICIONS ADDICIONALS
  
Primera
  
La present resolució s'inscriurà en el Registre de Centres Docents de la Comunitat Valenciana.
  
Segona
  
La direcció dels instituts i conservatoris continguts en esta resolució, davall de les directrius de la Direcció Territorial d'Educació i la directa supervisió i orientació de la Inspecció Educativa, coordinaran els horaris i organitzaran la compatibilitat de les respectives ensenyances en els centres. Així mateix, es desenvoluparan totes les mesures que calguen en la coordinació dels equips docents.
  
DISPOSICIÓ TRANSITÒRIA
  
Per al curs 2002/03 les sol·licituds es presentaran en el període que cada direcció territorial ha determinat per a la fase lliure d'admissió d'alumnes.
  
DISPOSICIONS FINALS
  
Primera
  
Esta resolució entrarà en vigor l'endemà de la seua publicació en el Diari Oficial de la Generalitat Valenciana.
  
Segona
  
Contra la present resolució, que no posa fi a la via administrativa, podrà interposar-se recurs d'alçada davant del conseller de Cultura i Educació, en el termini d'un mes, comptat a partir del dia següent de la publicació de la resolució en el Diari Oficial de la Generalitat Valenciana, d'acord amb el que establixen els articles 114.1 i 115.1 de la Llei 30/1992, de Règim Jurídic de les Administracions Públiques I del Procediment Administratiu Comú.